Čongmingas

Čongmingas, Čongmingdao, anksčiau Čungmingas () – aliuvinė sala Jangdzės estuarijoje, prie Rytų Kinijos jūros, Šanchajaus teritorijoje. Po dirbtinės plėtros XX a. sala tapo antra didžiausia žemyninėje Kinijoje,"Chongming Island" in the Encyclopedia of Shanghai, p. 52.  Shanghai Scientific & Technical Publishers (Shanghai), 2010. Hosted by the Municipality of Shanghai. po Hainano. Kartu su netoliese esančiomis Čangsingo ir Hengšos salomis administraciškai sudaro miesto Čongmingo rajoną.

Verčiamasi žvejyba, žuvų apdorojimu, amatais; auginami ryžiai, daržovės, sojos, vilnamedžiai, cukranendrės, tekstilės pramone.

 Geografija 
Salos ilgis iš vakarų į rytus siekia 80 km, iš šiaurės į pietus – 13–18 km, bendras plotas – 1267 km². Apie 650 000 gyventojų (2005 m.). Kadangi sala susiformavo iš upių nuosėdinių sąnašų, joje nėra pastebimų iškilimų; vidutinis salos aukštis virš jūros lygio siekia 3–4 m. Sala apsaugota pylimais nuo potvynių. 

 Istorija 
Anksčiau, apie VII a., šioje vietoje, prie Jangdzės žiočių, buvo susiformavusios dvi aliuviškos salos: Šišadao ('Vakarų smėlio sala') ir Dongšadao ('Rytų smėlio sala'). XVII amžiuje abi salos susijungė į vieną, pavadintą Čongmingdao. 

 Šaltiniai 

Kategorija:Kinijos salos
Kategorija:Šanchajus